sukhrobnurali/uzbek-legal-corpus huggingface dataset:
Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalariga oʻzgartirishlar va qoʻshimcha kiritish toʻgʻrisida
(resolution, 2018-02-09)

Oʻzbekiston Respublikasi Soliq kodeksi va Oʻzbekiston Respublikasining 2015-yil 20-avgustdagi OʻRQ-391-son “Oʻzbekiston Respublikasining ayrim qonun hujjatlariga xususiy mulkni, tadbirkorlik subyektlarini ishonchli himoya qilishni yanada kuchaytirishga, ularni jadal rivojlantirish yoʻlidagi toʻsiqlarni bartaraf etishga qaratilgan oʻzgartish va qoʻshimchalar kiritish toʻgʻrisida”gi Qonuniga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2011-yil 23-yanvardagi 113, 2010-51-son qarori (roʻyxat raqami 2195, 2011-yil 16-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 72-modda) bilan tasdiqlangan Erkin almashtiriladigan valyutaga eksport qilishda imtiyozlar va preferensiyalarni qoʻllash maqsadida oʻzi ishlab chiqargan tovarlarni (ishlarni, xizmatlarni) aniqlash qoidalariga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-band quyidagi mazmundagi xatboshi bilan toʻldirilsin: “Turistik tashkilotlar uchun oʻzi ishlab chiqargan xizmat deganda, tur doirasida transport xizmati koʻrsatish, yashash, ovqatlantirish, ekskursiya xizmati koʻrsatish, madaniy, sport dasturlarini tashkil etish va boshqa xizmatlarni koʻrsatishni oʻz ichiga oluvchi turistik xizmatlar majmui (yoki uning qismi) tushuniladi”. 2. 7-band quyidagi tahrirda bayon etilsin: “7. Tovarlarni (ishlarni, xizmatlarni) oʻzi ishlab chiqargan mahsulot toifasiga mansubligi faktini tasdigʻi boʻlib, korxona tomonidan Tashqi savdo operatsiyalarining yagona elektron axborot tizimida elektron raqamli imzodan foydalangan holda qoʻyilgan belgi hisoblanadi.”. 3. 8-band oʻz kuchini yoʻqotgan deb topilsin. 4. 9-band quyidagi tahrirda bayon etilsin: “9. Tashqi savdo operatsiyalarining yagona elektron axborot tizimiga kiritilgan maʼlumotlarning ishonchliligi uchun korxona javobgardir.”. 5. Ilova oʻz kuchini yoʻqotgan deb topilsin. 6. Mazkur oʻzgartirishlar va qoʻshimcha Oʻzbekiston Respublikasi Tashqi iqtisodiy aloqalar, investitsiyalar va savdo vazirligi bilan kelishilgan.
Xalqaro shartnomani tasdiqlash toʻgʻrisida
(resolution, 2016-04-04)

1. 29-may 2015-yil Burabay shaharchasida (Qozogʻiston Respublikasi) MDH hukumat rahbarlarining Kengashi majlisida imzolangan Oʻlchov vositalarining turini tasdiqlash, metrologik attestatsiyadan oʻtkazish, tekshirish va kalibrlash maqsadidagi sinovlar natijalarini oʻzaro tan olish toʻgʻrisidagi Bitim quyidagi izoh bilan tasdiqlansin: “10-moddaning ikkinchi xatboshisi bundan mustasno” 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida depozitariyga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan nazoratni belgilangan tartibda taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
Vazirlar Mahkamasining “Meva-sabzavot mahsulotlari, kartoshka, poliz mahsulotlari va uzumni eksport qilishni tartibga solish mexanizmini yanada takomillashtirish chora-tadbirlari toʻgʻrisida” 2015-yil 28-avgustdagi 249-son qaroriga qoʻshimcha kiritish haqida
(resolution, 2016-06-20)

2016-yilda meva-sabzavot mahsulotlari, kartoshka, poliz mahsulotlari va uzumni eksportga yetkazib berishni samarali tashkil etish maqsadida Vazirlar Mahkamasi qaror qiladi: 1. Vazirlar Mahkamasining “Meva-sabzavot mahsulotlari, kartoshka, poliz mahsulotlari va uzumni eksport qilishni tartibga solish mexanizmini yanada takomillashtirish chora-tadbirlari toʻgʻrisida” 2015-yil 28-avgustdagi 249-son qarorining (Oʻzbekiston Respublikasi QT, 2015-y., 8-son, 75-modda) 1-bandiga quyidagi mazmundagi xatboshi qoʻshilsin: “2016-yil 1-iyuldan boshlab meva-sabzavot mahsulotlari, kartoshka, poliz mahsulotlari va uzumni (TIF TN kodi 07-08) eksport qilishni yuklarni avtomobil transporti bilan xalqaro tashishlarni amalga oshirish huquqi uchun litsenziyaga ega boʻlgan Oʻzbekiston Respublikasining yuridik va jismoniy shaxslariga tegishli avtotransport vositalaridan foydalangan holda amalga oshirishga ruxsat berilsin”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
“Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyruqni, shuningdek unga oʻzgartirishlarni oʻz kuchini yoʻqotgan deb topish haqida
(order, 2016-03-30)

Oʻzbekiston Respublikasi Budjet kodeksi va Oʻzbekiston Respublikasi Prezidentining 2007-yil 28-fevraldagi PQ-594-son “Davlat budjetining gʻazna ijrosi tizimini yanada rivojlantirish chora-tadbirlari toʻgʻrisida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi moliya vazirining 2010-yil 2-apreldagi 26-son “Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyrugʻi (roʻyxat raqami 2101, 2010-yil 26-aprel) (Oʻzbekiston Respublikasi qonun hujjatlari toʻplami, 2010-y., 17-son, 135-modda). 2. Oʻzbekiston Respublikasi moliya vazirining 2011-yil 30-dekabrdagi 88-son “Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyruqning baʼzi bandlarining amal qilishini toʻxtatish toʻgʻrisida”gi buyrugʻi (roʻyxat raqami 2101-1, 2012-yil 3-fevral) (Oʻzbekiston Respublikasi qonun hujjatlari toʻplami, 2012-y., 6-son, 64-modda). 3. Oʻzbekiston Respublikasi moliya vazirining 2013-yil 31-dekabrdagi 120-son “Oʻzbekiston Respublikasi Davlat budjetining gʻazna ijrosi buxgalteriya hisobining yagona schyotlar rejasini tasdiqlash toʻgʻrisida”gi buyruqning baʼzi bandlarining amal qilishini toʻxtatish toʻgʻrisida”gi buyrugʻi (roʻyxat raqami 2101-2, 2014-yil 10-yanvar) (Oʻzbekiston Respublikasi qonun hujjatlari toʻplami, 2014-y., 2-son, 31-modda).
Eksport-import operatsiyalarini amalga oshirishda davlat bojxona xizmati organlariga taqdim etiladigan hujjatlar roʻyxatiga qoʻshimcha kiritish toʻgʻrisida
(resolution, 2017-05-22)

Oʻzbekiston Respublikasi Prezidentining “Zamonaviy texnologiyalarni joriy etish asosida toʻqimachilik korxonalarini texnik va texnologik jihatdan qayta jihozlashga doir qoʻshimcha chora-tadbirlar toʻgʻrisida” 2016-yil 4-fevraldagi PQ-2485-son qarorining 2-bandiga muvofiq Vazirlar Mahkamasi qaror qiladi: 1. Vazirlar Mahkamasining 2015-yil 20-iyuldagi 197-son qarori (Oʻzbekiston Respublikasi QT, 2015-y., 7-son, 61-modda) bilan tasdiqlangan Eksport-import operatsiyalarini amalga oshirishda davlat bojxona xizmati organlariga taqdim etiladigan hujjatlar roʻyxatining II boʻlimiga quyidagi mazmundagi 5-band qoʻshilsin: “5. Toʻqimachilik asbob-uskunalarining asosiy turlarini (TIF TN boʻyicha kodlari 8445, 8446, 8447) yetkazib berishga shartnomalar (kontraktlar) boʻyicha ularning zamonaviy texnologik talablarga va jahon narxlari darajasiga muvofiqligi yuzasidan Oʻzbekiston Respublikasi Vazirlar Mahkamasi huzuridagi Yangidan quriladigan va rekonstruksiya qilinadigan ishlab chiqarish quvvatlari loyihalarining texnik-iqtisodiy asoslanishini, texnika va texnologiyalarni ekspertizadan oʻtkazib baholash agentligining xulosasi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Tijorat banklari tomonidan fermer xoʻjaliklariga boʻlgʻusi hosilni garovga olgan holda kredit berish tartibi toʻgʻrisidagi nizomning 7-bandiga oʻzgartirish kiritish haqida
(resolution, 2019-08-19)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlari va Oʻzbekiston Respublikasi Vazirlar Mahkamasining 2015-yil 25-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzpaxtasanoateksport” xolding kompaniyasini tashkil etish toʻgʻrisida” 2015-yil 27-oktabrdagi PF-4761-son Farmoni va Oʻzbekiston Respublikasi Prezidentining “Oʻzpaxtasanoateksport” xolding kompaniyasi faoliyatini tashkil etish chora-tadbirlari toʻgʻrisida” 2015-yil 28-oktabrdagi PQ-2422-son qarori)”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 1-martdagi 563-son qarori (roʻyxat raqami 1337, 2004-yil 16-aprel) (Oʻzbekiston Respublikasi qonun hujjatlari toʻplami, 2004-y., 15-son, 182-modda) bilan tasdiqlangan Tijorat banklari tomonidan fermer xoʻjaliklariga boʻlgʻusi hosilni garovga olgan holda kredit berish tartibi toʻgʻrisidagi nizomning 7-bandi ikkinchi xatboshisidagi “Paxtasanoat” tayyorlov korxonalariga” degan soʻzlar “Oʻzpaxtasanoat” aksiyadorlik jamiyati tarkibidagi tayyorlov korxonalariga” degan soʻzlar bilan almashtirilsin. 2. Mazkur qaror Oʻzbekiston Respublikasi Moliya vazirligi, Qishloq va suv xoʻjaligi vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, Yer resurslari, geodeziya, kartografiya va davlat kadastri davlat qoʻmitasi hamda Oʻzbekiston fermerlari kengashi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Qishloq xoʻjalik konstruksiyasi loyihasi xavfsizligi toʻgʻrisidagi umumiy texnik reglamentni tasdiqlash toʻgʻrisida
(resolution, 2025-04-02)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq qishloq xoʻjaligi texnikasi konstruksiyasi xavfsizligiga yagona talablarni belgilash maqsadida Vazirlar Mahkamasi qaror qiladi: 1. Qishloq xoʻjaligi texnikasi konstruksiyasi xavfsizligi toʻgʻrisidagi Umumiy texnik reglament ilovasiga* muvofiq tasdiqlansin va rasmiy eʼlon qilingan kundan boshlab olti oy oʻtgandan keyin kuchga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq, texnik reglamentlar joriy etilgan holda ularda koʻrsatilgan mahsulotlar, ishlar va xizmatlarni standartlashtirish boʻyicha ilgari qabul qilingan meʼyoriy hujjatlar yoʻqotilishi hisobga olinsin. Ularning majburiy xarakteriga ega va belgilangan tartibda ixtiyoriy arizaga ega bo'ladi. 3. “Oʻzstandart” agentligi vakolatli organlar bilan birgalikda qishloq xoʻjaligi texnikasi konstruksiyasini standartlashtirish boʻyicha normativ hujjatlarning majburiy xususiyatini bekor qilish va ularning ixtiyoriy ravishda qoʻllanilishini taʼminlash boʻyicha belgilangan tartibda chora-tadbirlar koʻrilsin. 4. “Oʻzstandart” agentligi, Oʻzbekiston Respublikasi Vazirlar Mahkamasi huzuridagi Agrosanoat majmui faoliyatini nazorat qilish inspeksiyasi Oʻzbekiston Milliy teleradiokompaniyasi bilan birgalikda aholiga, davlat va xoʻjalik boshqaruvi organlariga, tadbirkorlik subyektlariga tasdiqlangan Umumiy texnik reglamentlarning maqsadlari, mazmuni va qoʻllash tartibi toʻgʻrisida keng maʼlumot berilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulovaga yuklatilsin.
Qattiq yoqilgʻidan foydalanish va uni hisobga olish qoidalarining 11-bandiga oʻzgartirish kiritish toʻgʻrisida
(order, 2016-03-14)

Oʻzbekiston Respublikasining 2015-yil 29-dekabrdagi OʻRQ-396-sonli “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Elektr energetikada nazorat boʻyicha davlat inspeksiyasi boshligʻining 2010-yil 18-martdagi 51-sonli buyrugʻi (roʻyxat raqami 2096, 2010-yil 14-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 122-modda) bilan tasdiqlangan Qattiq yoqilgʻidan foydalanish va uni hisobga olish qoidalarining 11-bandidagi “olti” degan soʻz “ikki” degan soʻz bilan almashtirilsin. 2. Mazkur buyruq “Oʻzbekenergo” aksiyadorlik jamiyati, “Oʻzbekkoʻmir” aksiyadorlik jamiyati hamda Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi bilan kelishilgan. 3. Mazkur buyruq 2016-yil 30-martdan eʼtiboran kuchga kiradi.
Shaharsozlik faoliyati va qishloq xoʻjaligidan boshqa ehtiyojlar uchun yer uchastkalari berishning, bino va inshootlarning tashqi koʻrinishini oʻzgartirishni (fasadini taʼmirlashni) kelishishning, shuningdek obyektni qayta ixtisoslashtirish va rekonstruksiya qilishga, turar joyni noturar joy toifasiga oʻtkazishga ruxsatnomalar berishning umumiy belgilangan tartibini yanada soddalashtirish chora-tadbirlari toʻgʻrisida
(resolution, 2022-03-01)

Kichik va xususiy tadbirkorlikni yanada rivojlantirishni taʼminlash, tadbirkorlik faoliyati sohasida qurilishning barcha bosqichlarida ruxsat berish tartibotlari doirasida yagona qoida va talablarni belgilash, shaharsozlik faoliyati va qishloq xoʻjaligidan boshqa ehtiyojlar uchun yer uchastkalari berishning, bino va inshootlarning tashqi koʻrinishini oʻzgartirishni (fasadini taʼmirlashni) kelishishning, shuningdek obyektni qayta ixtisoslashtirish va rekonstruksiya qilishga, turar joyni noturar joy toifasiga oʻtkazishga ruxsatnomalar berishning umumiy belgilangan tartibini yanada soddalashtirish maqsadida Vazirlar Mahkamasi qaror qiladi: 1. Quyidagilar: Turar joyni noturar joy toifasiga oʻtkazishga ruxsatnoma berish tartibi toʻgʻrisidagi nizom 3-ilovaga* muvofiq tasdiqlansin. 2. Oʻzbekiston Respublikasi Hukumatining 4-ilovaga* muvofiq ayrim qarorlariga oʻzgartirish va qoʻshimchalar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaning 1-ilovasiga qoʻshimcha kiritish haqida
(resolution, 2016-03-02)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni va Oʻzbekiston Respublikasi Vazirlar Mahkamasining 2015-yil 30-oktabrdagi 306-son “Suv taʼminoti va kanalizatsiya tashkilotlarini rivojlantirishning asosiy yoʻnalishlarini amalga oshirish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi va Davlat soliq qoʻmitasining 2011-yil 12-dekabrdagi 35/4, 82 va 2011-41-son qarori (roʻyxat raqami 2342, 2012-yil 15-mart) (Oʻzbekiston Respublikasi qonun hujjatlari toʻplami, 2012-y., 11-son, 127-modda) bilan tasdiqlangan Xoʻjalik yurituvchi subyektlarning bank hisobvaraqlaridan pul mablagʻlarini hisobdan chiqarish tartibi toʻgʻrisidagi yoʻriqnomaning 1-ilovasi quyidagi mazmundagi 17-band bilan toʻldirilsin: “17. Oʻzbekiston Respublikasi Vazirlar Mahkamasining 2015-yil 30-oktabrdagi 306-son “Suv taʼminoti va kanalizatsiya tashkilotlarini rivojlantirishning asosiy yoʻnalishlarini amalga oshirish chora-tadbirlari toʻgʻrisida”gi qaroriga muvofiq “Suvoqova” davlat unitar korxonalari tomonidan ularning shahar va tuman filiallari taʼminoti hamda joriy xarajatlarini (ish haqi va unga tenglashtirilgan toʻlovlar, mahalliy soliqlar, xizmat safari xarajatlari, suv, gaz, elektr energiyasi, telefon va boshqa kommunal toʻlovlar, ijara haqi, avtotransport xarajatlari) qoplash maqsadida ajratiladigan mablagʻlar uchun ochilgan 22622 — “Yuridik shaxslarning oʻz vakolatxonalari va filiallari taʼminoti uchun ajratgan mablagʻlari” hisobvaragʻi.”. 2. Mazkur qaror rasmiy eʼlon qilingan kundan eʼtiboran kuchga kiradi.
Sugʻurtalovchilar tomonidan yillik moliyaviy hisobotni eʼlon qilish tartibi toʻgʻrisidagi nizomga qoʻshimcha va oʻzgartirish kiritish haqida
(order, 2016-03-01)

Oʻzbekiston Respublikasining 2015-yil 29-dekabrdagi OʻRQ-396-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2014-yil 17-fevraldagi 9-son buyrugʻi (roʻyxat raqami 2564, 2014-yil 28-fevral) (Oʻzbekiston Respublikasi qonun hujjatlari toʻplami, 2014-y., 9-son, 102-modda) bilan tasdiqlangan Sugʻurtalovchilar tomonidan yillik moliyaviy hisobotni eʼlon qilish tartibi toʻgʻrisidagi nizomga ilovaga muvofiq qoʻshimcha va oʻzgartirish kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-band quyidagi mazmundagi xatboshi bilan toʻldirilsin: “Aksiyadorlik jamiyati boʻlgan sugʻurtalovchi Xalqaro moliyaviy hisobot standartlariga muvofiq tuzilgan yillik moliyaviy hisobotni u Xalqaro audit standartlariga muvofiq tashqi auditdan oʻtkazilganidan keyin eʼlon qiladi.”. 2. 3-band quyidagi tahrirda bayon etilsin: “3. Sugʻurtalovchi yillik moliyaviy hisobotni majburiy auditorlik tekshiruvi yakunlanganidan keyin oʻn besh kun ichida, lekin sugʻurtalovchining yuqori boshqaruv organining yillik umumiy yigʻilishi oʻtkaziladigan sanadan kamida ikki hafta oldin, oʻzining rasmiy veb-saytida va moliyaviy-iqtisodiy yoʻnalishdagi respublika bosma nashrlarida eʼlon qiladi. Bunda sugʻurtalovchi tomonidan, aksiyadorlik jamiyati boʻlgan sugʻurtalovchi bundan mustasno, bosma nashrlarda yillik moliyaviy hisobotning faqat quyidagi shakllari (qisqartirilgan shaklda boʻlishi mumkin) sugʻurtalovchining rasmiy veb-saytida eʼlon qilingan yillik moliyaviy hisobotiga havola majburiy tartibda koʻrsatilgan holda eʼlon qilinadi: “Buxgalteriya balansi” — 1-sonli shakl — sugʻurta; “Moliyaviy natijalar toʻgʻrisidagi hisobot” — 2-sonli shakl — sugʻurta.”.
Zulfiya nomidagi Davlat mukofoti bilan taqdirlash toʻgʻrisida
(resolution, 2016-03-01)

Mamlakatimizda moʻtabar ayol zotiga munosib hurmat-ehtirom koʻrsatish, ularning jamiyatimizdagi oʻrni va nufuzini oshirish, sogʻlom va barkamol avlodni voyaga yetkazish, oʻzining iqtidori va ibratli faoliyati bilan yoshlarga oʻrnak boʻlib kelayotgan qizlarni ragʻbatlantirish maqsadida hamda Oʻzbekiston Respublikasi Prezidentining 1999-yil 10-iyundagi “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi Farmoniga asosan: 1. Oʻzbekiston Xotin-qizlar qoʻmitasi huzuridagi Zulfiya nomidagi Davlat mukofoti komissiyasining Qoraqalpogʻiston Respublikasi, viloyatlar va Toshkent shahrining iqtidorli qizlarini aʼlo xulqi, noyob isteʼdodi, zukkoligi, tashabbuskorligi, oʻqishdagi muvaffaqiyatlari hamda adabiyot, madaniyat, sanʼat, taʼlim va sport sohalaridagi alohida yutuqlari uchun Zulfiya nomidagi Davlat mukofoti bilan taqdirlash toʻgʻrisidagi takliflari ilovadagi* roʻyxatga muvofiq maʼqullansin. 2. Zulfiya nomidagi Davlat mukofoti bilan taqdirlanganlarga 8-mart — Xalqaro xotin-qizlar bayramiga bagʻishlab oʻtkaziladigan tantanalarda sovrindorlik diplomlari va koʻkrak nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. Oʻzbekiston Milliy teleradiokompaniyasi hamda Oʻzbekiston Milliy axborot agentligiga Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E. Basitxanova zimmasiga yuklansin.
Pasport-viza rejimiga rioya qilish tartibi mustahkamlanganligi va uy-joy fondidan foydalanish tartibga solinishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2022-07-22)

Oʻzbekiston Respublikasi fuqarolarini Toshkent shahrida va Toshkent viloyatida turgan joyi boʻyicha hisobga olishni takomillashtirish va uy-joy fondidan foydalanishni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri A. Axmedbayev hamda Toshkent shahri va Toshkent viloyati hokimlari zimmasiga yuklansin.
Aholining hojatmand qatlamlariga tibbiy-ijtimoiy yordam koʻrsatish tizimini takomillashtirish boʻyicha tashkiliy chora-tadbirlar toʻgʻrisida
(resolution, 2025-11-26)

Oʻzbekiston Respublikasi Prezidentining “Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida” 2016-yil 22-fevraldagi PF-4782-sonli Farmoni ijrosini bajarish hamda nogironlar, yolgʻiz keksalar va aholining boshqa hojatmand qatlamlariga tibbiy-ijtimoiy xizmat koʻrsatish muassasalari faoliyatini samarali tashkil etish maqsadida: 2. Oʻzbekiston Respublikasi Moliya vazirligi: markaziy apparat tuzilmasida — hududiy moliya bosh boshqarmasida boshqaruv xodimlari soni 3 nafardan iborat boʻlgan, muhtoj oilalar va fuqarolarga ijtimoiy nafaqalar va moddiy yordamlarni tayinlash va toʻlash monitoringini amalga oshirish shuʼbasini; Qoraqalpogʻiston Respublikasi Moliya vazirligi, viloyatlar va Toshkent shahar hokimliklarining moliya boʻlimlari tuzilmasida — boshqaruv xodimlari soni 2-3 nafardan iborat boʻlgan, muhtoj oilalar va fuqarolarga ijtimoiy nafaqalar va moddiy yordamlarni tayinlash va toʻlash monitoringini amalga oshirish shuʼbasini; tumanlar (shaharlar) moliya boʻlimlari tuzilmasida — boshqaruv xodimlari soni 1 nafar, ishlab chiqarish xodimlarining soni fuqarolarning oʻzini-oʻzi boshqarish xodimiga biriktiriladigan fuqarolar sonidan kelib chiqib, oʻrnatilgan shtat normativlariga muvofiq muhtoj oilalar va fuqarolarga ijtimoiy nafaqalar va moddiy yordamlarni tayinlash va toʻlash monitoringini amalga oshirish shuʼbalarini tashkil etsin. 5. Oʻzbekiston Respublikasi Sogʻliqni saqlash vazirligi Mehnat va aholini ijtimoiy muhofaza qilish vazirligi tizimidan oʻtkazilayotgan reabilitatsiya markazlari va boshqa tibbiy-ijtimoiy yordam koʻrsatish muassasalarining kadrlar tarkibini tibbiyot muassasalarini optimallashtirish natijasida boʻshayotgan tibbiyot xodimlari hisobidan mustahkamlash choralarini koʻrsin. 6. Quyidagilar: Oʻzbekiston Respublikasi Prezidentining “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida” 2007-yil 2-oktabrdagi PQ-700-sonli qarorining 1 — 7-ilovalari; 7. Oʻzbekiston Respublikasi Sogʻliqni saqlash vazirligi, Moliya vazirligi, Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 8. Mazkur qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.